चिनाब हाउस ने ओवरआल ट्राफी पर किया कब्जा
भास्कर संवाददाता | नरोट जैमल सिंह
गुरुनानक देव यूनिवर्सिटी कालेज नरोट जैमल सिंह में प्रिंसिपल डॉ. अर्पणा की अध्यक्षता में छठे वार्षिक दो दिवसीय खेल मुकाबले करवाए गए। समापन समारोह में पठानकोट कालेज आफ एजूकेशन के डायरेक्टर डॉ. सुभाष महाजन मुख्यातिथि के तौर पर उपस्थित हुए।
सरकारी सीनियर सेकंडरी स्कूल दतियाल के प्रिंसीपल रमन कुमार और आरएस पब्लिक स्कूल बमियाल के प्रिंसीपल राजेश कुमार विशेष अतिथि के तौर पर शामिल हुए। प्रिंसीपल डॉ. अर्पणा ने मुख्य मेहमानों का स्वागत किया। मुख्यातिथि ने ध्वज फहराने के बाद आसमान में गुब्बारे छोड़ कर दूसरे दिन के एथलेटिक्स मुकाबलों का उद्घाटन किया।
खिलाड़ियों ने प्रो. गुरप्रीत सिंह की अगुवाई में मार्चपास्ट कर मुख्यातिथि को सलामी प्रदान की। अंतिम दिन लड़के लड़कियों की 100 400 सौ मीटर दौड़, रिले दौड़, थ्रीलेग रेस, लांग जंप, शार्टपुट, टग ऑफ वार के मुकाबले करवाए गए। पुरुषों के टीचिंग नॉन टीचिंग स्टाफ की 100 मीटर दौड़ में प्रो. संदीप कुमार ने फर्स्ट पोजीशन हासिल की। लड़कों की 100 मीटर दौड़ में अविनाश और लड़कियों में शिवांगी फर्स्ट पोजीशन हासिल की। अपनी बेहतरीन परफार्मेंस के बलबूते चिनाब हाउस ने ओवरआल ट्राफी पर कब्जा जमाया। रावी हाउस रनर अप रहा। लड़कों में चिनाब हाउस के हरफनमौला सुखदेव और लड़कियों में रावी हाउस की तेजतर्रार खिलाड़ी शिवानी को बेस्ट एथलीट के खिताब से नवाजा गया।
मुख्यातिथि डॉ. सुभाष महाजन ने विजेताओं को सम्मानित किया। उन्होंने कहा कि खेलकूद से शारीरिक मानसिक तौर पर मजबूत मिलती है। प्रिंसिपल डॉ. अर्पणा ने मुख्यातिथि डॉ. सुभाष महाजन सहित अन्य मेहमानों को स्मृति चिन्ह देकर सम्मानित किया। डॉ. मदनजीत आर्यन ने मंच संचालन किया।
फीमेल स्टाफ की लेमन रेस में हरजिंदर कौर अव्वल
फीमेलस्टाफ की लेमन स्पून रेस में हरजिंदर कौर अव्वल रही। जबकि लड़कों की 400 मीटर दौड़ में राजीव और लड़कियों में शैफाली फर्स्ट रहे। सुखदेव ने 19.3 फीट का लॉग जंप लगा कर कालेज में रिकार्ड बनाया।
गुब्बारे छोड़ अंतिम दिन के मुकाबलों का उद्घाटन करते डॉ. सुभाष प्रिं. डॉ. अर्पणा।
स्पोर्ट्स
bho_Deva bho_Deva hin_Deva awa_Deva hin_Deva hin_Deva kas_Deva hin_Deva hin_Deva mai_Deva